Diari Oficial de la Generalitat Valenciana


Sumari del DOGV 9000, del 19-01-2021 (2021/450)

Extracte de la Resolució rectoral de la Universitat Miguel Hernández d'Elx, per la qual es es publica la primera convocatòria del Programa de mobilitat Erasmus + per per a personal docent curs 2020/2021.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9000

Data del DOGV
:   19-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/450


Data del document
:   04-12-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució rectoral de la Universitat Miguel Hernández d'Elx, per la qual es es publica la primera convocatòria del Programa de mobilitat Erasmus + per per a personal docent curs 2020/2021. [2021/450]  
BDNS (identif.): 544824.  
De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/544824)  
  
Primer. Persones beneficiàries  
La present convocatòria està destinada a membres de la plantilla de personal docent de la Universitat Miguel Hernández d'Elx, tant funcionaris com contractats, que es troben en actiu en el moment de la presentació de la sol·licitud i de la realització d'aquesta. A més, han d'estar impartint-hi docència en un pla d'estudis oficial de grau o postgrau en el moment de realitzar-se l'estada proposada.  
  
Els i les sol·licitants han de posseir la nacionalitat d'un dels països participants en el programa, o de tercers països, i en aquest cas han d'acreditar que estan en possessió d'un permís vàlid per a residir a Espanya durant el període de realització de l'estada o ser considerats com a refugiats o apàtrides.  
  
Segon. Objecte  
L'objecte d'aquesta convocatòria és incentivar la mobilitat del professorat de la UMH per a una major interrelació entre les universitats i institucions d'educació europees, que permeta ampliar-ne i enriquir-ne loferta lectiva, fomentar l'intercanvi de coneixements i experiències pedagògiques i enfortir l'Espai Europeu d'Educació Superior.  
  
  
Tercer. Bases reguladores  
https://boumh.umh.es/files/2020/12/RR\_02440\_2020.pdf  
  
Quarta. Quantia  
Les ajudes es finançaran amb fons de la subvenció del SEPIE amb un import de 10.800 euros.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
En cas d'haver-hi més recursos disponibles, es pot incrementar el nombre d'ajudes per a concedir segons l'ordre establit en la llista d'espera.  
En cas de sobrar recursos, aquests es poden destinar a incrementar el nombre de les ajudes corresponents al programa internacional Erasmus + per a personal d'administració i serveis 2020/2021.  
  
Elx, 4 de desembre de 2020.- El rector de la Universitat Miguel Hernández: Juan José Ruiz Martínez.